ΚΑΝΟΝΙΣΜΟΣ (ΕΚ) αριθ. 402/94 ΤΗΣ ΕΠΙΤΡΟΠΗΣ της 23ης Φεβρουαρίου 1994 για τροποποίηση του κανονισμού (ΕΟΚ) αριθ. 1866/90 περί ρυθμίσεων σχετικά με τη χρησιμοποίηση του Ecu στην εκτέλεση του προϋπολογισμού των διαρθρωτικών ταμείων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (1), όπως τροποποιήθηκε από τον κανονισμό (ΕΟΚ) αριθ. 2082/93 (2), και ιδίως το άρθρο 22,

Κατόπιν διαβουλεύσεων με τη συμβουλευτική επιτροπή για την ανάπτυξη και την μετατροπή των περιφερειών και με την επιτροπή που αναφέρεται στο άρθρο 124 της συνθήκης,

Εκτιμώντας:

ότι είναι σκόπιμο να επανεξετασθούν οι διατάξεις του κανονισμού (ΕΟΚ) αριθ. 1866/90 της Επιτροπής (3), προκειμένου να εξασφαλισθεί επαρκής ευελιξία όσον αφορά την εφαρμογή της μεθόδου της αυτόματης αναπροσαρμογής που χρησιμοποιείται για τα διαρθρωτικά ταμεία- ότι, κατά συνέπεια, τα σχέδια χρηματοδότησης των κοινοτικών πλαισίων στήριξης και του ενιαίου εγγράφου προγραμματισμού, καθώς και το ποσό της συνδρομής που έχει αποφασιστεί και τα σχέδια χρηματοδότησής τους δεν πρέπει πλέον να αποτελούν αντικείμενο αυτόματης αναπροσαρμογής-

ότι, αντίθετα, η κοινοτική συνδρομή που είναι διαθέσιμη για το σύνολο της περιόδου πρέπει να υπολογίζεται κατά τρόπο συμβατό με την πρόοδο των πιστώσεων αναλήψεων υποχρεώσεων όπως αναφέρεται στο παράρτημα ΙΙ του κανονισμού (ΕΟΚ) αριθ. 2052/88 του Συμβουλίου της 24ης Ιουνίου 1988, για την αποστολή των διαρθρωτικών ταμείων, την αποστελεσματικότητά τους και τον συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών οργάνων (4), όπως τροποποιήθηκε από τον κανονισμό (ΕΟΚ) αριθ. 2081/93 (5)- ότι, κατά συνέπεια, η συνδρομή αυτή, η οποία περιλαμβάνεται στις αποφάσεις για την έγκριση των κοινοτικών πλαισίων στήριξης, στο ενιαίο έγγραφο προγραμματισμού και στις αποφάσεις με τις οποίες προτείνονται στα κράτη μέλη κοινοτικές πρωτοβουλίες πρέπει να αποτελούν αντικείμενο αυτόματης αναπροσαρμογής- ότι το νέο σύστημα πρέπει να τεθεί αμέσως σε εφαρμογή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Γεωργικών Διαρθρώσεων και αγροτικής ανάπτυξης και της μόνιμης επιτροπής διαχείρισης επί των δομών της αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1866/90 τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

"Άρθρο 2

Κατάρτιση των κοινοτικών πλαισίων στήριξης του ενιαίου εγγράφου προγραμματισμού και των προτάσεων κοινοτικών πρωτοβουλιών.

Τα σχέδια χρηματοδότησης των κοινοτικών πλαισίων στήριξης και του ενιαίου εγγράφου προγραμματισμού καταρτίζονται σε Ecu και δεν αποτελούν αντικείμενο αυτόματης αναπροσαρμογής, με την επιφύλαξη του δεύτερου εδαφίου.

Στις αποφάσεις της Επιτροπής με τις οποίες εγγρίνονται τα κοινοτικά πλαίσια στήριξης και το ενιαίο έγγραφο προγραμματισμού, καθώς και στις αποφάσεις με τις οποίες προτείνονται στα κράτη μέλη κοινοτικές πρωτοβουλίες, το ποσό της κοινοτικής συνδρομής που έχει αποφασιστεί για το σύνολο της περιόδου και η ετήσια κατανομή του καταρτίζονται σε Ecu, στις τιμές για το έτος κατά το οποίο λαμβάνεται κάθε μία από τις εν λόγω αποφάσεις, και αποτελούν αντικείμενο αυτόματης αναπροσαρμογής."

2. Το άρθρο 4 αντικαθίσταται από το ακόλουθο κείμενο:

"Άρθρο 4

Αποφάσεις χορήγησης συνδρομής από την Επιτροπή

Το ποσό της συνδρομής καθώς καιτο σχέδιο χρηματοδότησης που έχουν εγκριθεί από την Επιτροπή εκφράζονται σε Ecu και δεν αποτελούν αντικείμενο αυτόματης αναπροσαρμογής."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Φεβρουαρίου 1994.

Για την Επιτροπή

Bruce MILLAN

Μέλος της Επιτροπής

(1) ΕΕ αριθ. L 374 της 31. 12. 1988, σ. 1.

(2) ΕΕ αριθ. L 193 της 31. 7. 1993, σ. 20.

(3) ΕΕ αριθ. L 170 της 3. 7. 1990, σ. 36.

(4) ΕΕ αριθ. L 185 της 15. 7. 1988, σ. 9.

(5) ΕΕ αριθ. L 193 της 31. 7. 1993, σ. 5.